વહેલી સવારે વાંચવાની બાબતને લઇ પુત્રી અને માતા-પિતા વચ્ચે બોલાચાલી થઇ હતી. ઉગ્ર બોલાચાલી અને ઝઘડો થતાં આવેશમાં આવીને બંને પતિ-પત્ની ઘરને બહારથી સ્ટોપર મારીને અમારે નથી જીવવું કહી એ‌િકટવા લઇ ઘરેથી નીકળી ગયાં હતાં. માતા-પિતા ઘરેથી નદીમાં પડવા જઇએ છીએ કહી નીકળી જતાં આ અંગે તેમના પુત્રએ પોલીસ કંટ્રોલરૂમમાં ફોન કરી તેમનાં માતા-પિતા નદીમાં પડવા જઇએ છીએ કહી નીકળી ગયાં છે તેમ કહ્યું હતું, જેથી પોલીસે શહેરમાં આવેલા તમામ બ્રિજ પર તપાસ કરતાં મોડી રાતે ત્રણ વાગ્યે સુભાષબ્રિજ પરથી એક એક્ટિવા મળી આવ્યું હતું. આ અંગે ફાયર બ્રિગેડની ટીમને જાણ કરાતાં ફાયર બ્રિગેડની ટીમે નદીમાં શોધખોળ હાથ ધરી હતી.